cyanic-selkie/wikianc huggingface dataset:
Məhəmmədrəsul Məcidov
2016-cı il: Rio-de-Janeyro Olimpiadası
Dörd il əvvəl Londonda Olimpiadanın bürünc medalına sahib olan Məhəmmədrəsul Məcidov, bu səfər qələbəyə iddialı idi. 18 idmançının mübarizə apardığı turnirdə o, avqustun 9-da rinqə çıxdı. Təsnifat mərhələsi çərçivəsində baş tutan birinci görüşdə onun rəqibi Mərakeş nümayəndəsi Məhəmməd Arcau oldu. Həmin görüşdə Məhəmmədrəsul Məcidov rəqibindən üstün oldu və ümumi nəticədə 3:0 hesabı ilə qələbə qazanaraq Rio-de-Janeyro Olimpiadasının 1/8 final mərhələsinə adladı. Bu mərhələdə onun rəqibi Qazaxıstan nümayəndəsi İvan Dıçxo oldu. Məhəmmədrəsul Məcidov bundan əvvəl İvan Dıçxonu 2 dəfə — 2011-ci ildə Dünya Çempionatının yarım-final mərhələsində və 2013-cü ildə Dünya Çempionatının final görüşündə məğlub eləmişdi. Görüşdən əvvəl Məcidov müsahibəsində Dıçxo haqqında bunları dedi: "Qazaxıstandan olan İvan Dıçxo mənim əvəzli rəqiblərimdən biridir. Çox güclü rəqibdir. Onunla olan bütün görüşlərim ağır olub. Mən onunla dostluq edirəm, amma rinqdə dostluq unudulur". İdman mütəxəssislərinin rəyinə əsasən bu qarşılaşma finala bərabər görüş hesab olunurdu. Məhəmmədrəsul Məcidov və İvan Dıçxo arasında görüş avqustun 13-də baş tutdu. Görüşün birinci raundu gərgin idman mübarizəsi şəraitində baş tutdu. Nəticədə referilər rəyinə əsasən raundun qalibi İvan Dıçxo oldu. Göüşün növbəti raundunda isə Məhəmmədrəsul Məcidov zərbələrinin sayını artırsa da, raundun gedişində gözündən zərbə aldı. Tibb personalının müdaxiləsindən onun görüşü davam eləməsinə razılıq verilmədi. Bu qərara Məcidov etiraz eləsə də, tibb personalı görüşün davam edəcəyi halda onun görmə qabiliyyətində problemlərin ciddi olacağını bildirdi. Referilər görüşün davam eləməsinə icazə vermədi və İvan Dıçxo görüşün qalibi elan edildi. Məhəmmədrəsul Məcidov isə Rio-de-Janeyro Olimpiadasında mübarizəsini dayandırdı. Bu onun sonuncu Olimpiadası oldu.
Noyabrda Azərbaycan yığmasının baş məşqçisi Nəriman Abdullayev müsahibəsində "Olimpiadadan sonra Albert Səlimovun, Abdulqədir Abdullayevin və Məhəmmədrəsul Məcidovun idmanla vidalaşmağı qərara aldığını, amma sonradan onları bu qərardan uzaqlaşdırdığını" bildirdi.
2017-ci il: Üçüncü dəfə Dünya çempionluğu
2017-ci ilin mayında Məhəmmədrəsul Məcidov Rio-de-Janeyro Olimpiadasından sonra birinci dəfə rinqə çıxdı. Məhəmmədrəsul Məcidov 12–22 mayda baş tutan IV İslam Həmrəyliyi Oyunlarında mübarizə apardı. Təsnifat mərhələsi çərçivəsində baş tutan birinci görüşdə onun rəqibi Qazaxıstan nümayəndəsi Nurlan Saparbəy oldu. Mayın 12-də baş tutan görüşdə Məhəmmədrəsul Məcidov rəqibi üzərində 5:0 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Misir təmsilçisi Uosri Hafiz oldu. Mayın 15-də baş tutan görüşdə isə Məhəmmədrəsul Məcidov rəqibi üzərində vaxtından əvvəl qələbə qazandı və İslamiadanın yarım-final mərhələsinə adladı. Bu mərhələdə o, İordaniya təmsilçisi Hüseyn İşaiş ilə üz-üzə gəldi. Mayın 17-də baş tutan görüşdə Məhəmmədrəsul Məcidov bu səfərdə rəqibindən üstün oldu — 5:0. Bununla da o, İslamiadanın final görüşünə vəsiqə qazandı. Həlledici görüşdə onun rəqibi Suriya nümayəndəsi Manaf Əsəd oldu. Mayın 18-də baş tutan həlledici görüşdə Məhəmmədrəsul Məcidov rəqibi üzərində 5:0 hesabı ilə qələbə qazandı. Bununla da Məhəmmədrəsul Məcidov IV İslam Həmrəyliyi Oyunlarının qalibi oldu.
İslamiadadan sonra bütün diqqətlər 16–24 iyunda baş tutan Avropa Çempionatına yönəldi. Sonuncu dəfə 2013-cü ildə Avropa Çempionatında çıxış edən Məhəmmədrəsul Məcidov, 4 ildən sonra yenidən turnirin qalibi olmağı hədəfləyirdi. Həmin Avropa Çempionatının nəticələrinə əsasən həmdə avqustda Almaniyanın Hamburq şəhərində baş tutan Dünya Çempionatında mübarizə aparacaq idmançıların da adları məlum olacaqdı. Təsnifat mərhələsindən azad olan Məhəmmədrəsul Məcidov, iyunun 19-da rinqə çıxdı. 1/8 final mərhələsi çərçivəsində baş tutan görüşdə onun rəqibi Bolqarıstan nümayəndəsi Petar Belberov oldu. Həmin görüşdə o, rəqibi üzərində 4:1 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Fransa təmsilçisi Camili Din Abudu oldu. Gərgin idman mübarizəsi şəraitində baş tutan görüşdə Məhəmmədəsul Məcidov rəqibinə 2:3 hesabı ilə məğlub oldu və Avropa Çempionatında mübarizəsini dayandırdı. Turniri medalsız başa vursa da o, sentyabrda baş tutacaq Dünya Çempionatına lisenziya qazana bildi.
2017-ci ilin əsas turniri 25 avqust-2 sentyabrda Almaniyanın Hamburq şəhərində baş tutan Dünya Çempionatı oldu. Dörd ildən sonra yenidən Dünya Çempionatında rinqə çıxacaq Məhəmmədrəsul Məcidovun iyunda Avropa Çempionatında uğursuz nəticə göstərməsindən sonra, onun bu turnirdə qalib olacağına olan ümidlər az idi. Məhəmmədrəsul Məcidov Dünya Çempionatında avqustun 26-da rinqə çıxdı. Təsnifat mərhələsi çərçivəsində baş tutan birinci görüşdə onun rəqibi Hindistan nümayəndəsi Satiş Kumar oldu. Həmin görüşdə Məhəmmədrəsul Məcidov rəqibi üzərində 5:0 hesabı ilə qələbə qazandı və turnirin 1/8 final mərhələsinə adladı. Bu mərhələdə o, İordaniya təmsilçisi Hüseyn İşaiş ilə üz-üzə gəldi. Məcidov, İşaişi mayda baş tutan İslamiada da məğlub eləmişdi. Avqustun 28-də baş tutan görüşdə Məhəmmədrəsul Məcidov rəqibinə 5:0 hesabı ilə qalib gəldi və turnirin 1/4 final mərhələsinə adladı. Bu mərhələdə onun rəqibi Fransa nümayəndəsi Camili Din Abudu oldu. Məcidov, iyunda baş tutan Avropa Çempionatında məhz Din Abuduya məğlub olmuşdu. Gərgin idman mübarizəsi şəraitində baş tutan görüşdə bu səfər üstün tərəf Məhəmmədrəsul Məcidov oldu — 3:2. Bununla da o, Dünya Çempionatının yarım-final mərhələsinə adladı. Bu mərhələdə onun rəqibi Avstraliya təmsilçisi Cosef Qodal oldu. Sentyabrın 1-də baş tutan görüşdə Məhəmmədrəsul Məcidov rəqibi üzərində 4:1 hesabı ilə qələbə qazandı və dörd ildən sonra yenidən Dünya Çempionatının final görüşünə vəsiə qazandı. Həlledici görüşdə o, Qazaxıstan nümayəndəsi Kamşıbəy Kunqabayev ilə üz-üzə gəldi. Final görüşü sentyabrın 2-də baş tutdu. Gərgin idman mübarizəsi şəraitində baş tutan görüşdə Məhəmmədrəsul Məcidov 4:1 hesabı ilə qalib gəldi və üçüncü dəfə Dünya Çempionatının qalibi oldu. Bununla da Məhəmmədrəsul Məcidov üç dəfə Dünya Çempionatının qalibi olmağı bacaran birinci və yeganə Azərbaycan idmançısı olaraq tarixə düşdü. Məhəmmədrəsul Məcidov Dünya Çempionatından sonra müsahibəsində bunları bildirdi: "Bütün görüşlərim çətin oldu. Əsas da final görüşü. Amma mən turnirə əla formada hazırlaşmışdım. Xüsusi olaraq məşqçilərin və federasiya rəhbərliyinin dəstəyini vurğulamaq istəyirəm".
Məhəmmədrəsul Məcidov üç dəfə Dünya Çempionatının qalibi olmağı bacaran 14 idmançıdan biri oldu.
Məhəmmədrəsul Məcidov 2017-ci ilin nəticələrinə əsasən Gənclər və İdman Nazirliyi (GİN) tərəfindən və "Azerisport" idman portalı tərəfindən ilin ən yaxşı idmançısından biri seçildi.
Dünya Çempionatından sonra Məhəmmədrəsul Məcidov idmanla vidalaşdı.
Dövlət təltifləri
thumb|320x320px|alt=|[[Azərbaycan Prezidenti İlham Əliyev Məhəmmədrəsul Məcidova "Tərəqqi" medalını təqdim edən zaman (31.08.2012-ci il)]]
Yelkən (bürc)
Yelkən (Vela) Göyün cənub yarımkürəsində bürc. Ən parlaq ulduzu 2.7 vizual ulduz ölçülüdür. Azərbaycandan görünür.
Nanase Kiryu
Nanase Kiryu (d. 31 oktyabr 1989) — Yaponiya qadın futbolçusu.
Milli komanda karyerası
Yaponiya milli komandasının heyətində 16 oyun keçirib, 3 qol vurub.
Xuluqoba
Xuluqoba — Azərbaycan Respublikasının Qusar rayonunun inzibati ərazi vahidində kənd. Azərbaycan Respublikası Milli Məclisinin 5 oktyabr 1999-cu il tarixli, 708-IQ saylı Qərarı ilə Qusar rayonunun Əniq kənd inzibati-ərazi vahidi tərkibindəki Xuluqoba kəndi Quxuroba kənd inzibati-ərazi vahidinin tərkibinə verilmişdir.
Toponimikası
Oykonim Xuluq (kənd adı) və oba komponentlərindən düzəlib, "Xuluq kəndinin obası" mənasındadır.
Əhalisi
2009-cu ilin siyahıyaalınmasına əsasən kənddə 109 nəfər əhali yaşayır.
Raqdan
Raqdan — Böyük Qafqaz dağlarının Baş Qafqaz silsiləsində Qəbələ və Dağıstan ərazisində yerləşir. Hündürlüyü 4020 metrdir.
Kratos (God of War)
Kratos ( — "güc, hakimiyyət") və ya Spartanın Ruhu — Sony Computer Entertainment-a aid olan Santa Monica tərəfindən yaradılan God of War videooyunu seriyasının baş qəhrəmanı. Kratos yunan mifologiyasına əsaslanır. Kratos ilk dəfə 2005-ci ildə satışa buraxılan God of War videooyununda görünmüşdür. Videooyununun müvəffəqiyyəti, baş qəhrəmanı ehtiva edən altı yeni oyunun inkişafına gətirib çıxardı. Personaj ilk olaraq Terrens Konnor Karson tərəfindən səsləndirildi, personajın son təsviri God of War Ascension-da (2013) olmuşdur. Xristofer Cuc Terrens Konnor Karsonun yerini gələcəkdə satışa buraxılacaq olan yeni God of War oyununda dəyişdirdi. Antoni Del Riyo, personajı Ghost of Sparta (2010) oyunuda səsləndirdi.
God of War oyun seriyası, PlayStation brendi üçün flaqman tituldur. Kratos oyunun ən populyar personajıdır. Personaj tənqidçilər tərəfindən yaxşı qəbul edilmiş və videooyun simvolu olmuşdur. Personajın müvəffəqiyyəti, Kratosun digər məhsullarla əlaqələndirilməsinə gətirib çıxarmışdır. Personajın God of War oyunlarından başqa, digər PlayStation oyunlarında kameyası olmuşdur.
Konsepti və dizaynı
God of War-ın yaradıcısı və oyun rejissoru Deyvid Yaffe qəddar görünən, lakin tipik ənənəvi yunan qəhrəmanına bənzəməyən bir personaj yaratmağa çalışırdı. Yaffe Kratosun fərdiyyətçi olmasını istədiyi üçün, personaj ənənəvi zireh geyinmirdi. Tamamilə maskalı bir personajdan istifadə edilməsi fikri təsdiqlənsə də, konsepsiya tərk edilmişdi, çünki dizayn ruhsuz görünürdü və müəyyən şəxsiyyətə malik deyildi. Bəzi modellərdə personajın belində bir uşaq daşıması kimi, qeyri-ənənəvi elementlər var idi, bəzi modellərdə isə saçları və digər "axan şeylər" kimi həddindən artıq detallara malik idi.
thumb|left|Kratosun istifadə edilməmiş versiyalarını təsvir edən erkən konsepsiya sənəti (Bu versiyalar sonradan bonus kostyumlar kimi [[God of War III-də istifadə edilmişdir).]]
God of War və God of War II-nin vizual inkişaf rejissoru Çarli Ven Kratosun dizaynının məsuludur. Çarli Ven, Kratosun dizaynı üçün getdiyi istiqamətində onun pop mədəniyyətindən olduğu kimi eyni mövzulu filmlərdən də çox təsirləndiyini demişdir. Çarli Ven, Kratosu yaradarkən restoranda salfetlər üzərində Kratosun eskizlərini çəkərək bir sıra təsvirinə gətirib çıxarmışdır. Axırda Çarli Ven Kratosun tanınmış dizaynını yaratmışdır. Cüt zəncirlənmiş qılınclar Kratosun imza silahı olaraq seçilməsinin səbəbi isə, silahın personajın heyvani təbiətini daha da gücləndirməsi, həmçinin döyüşün sürətli qalmasına imkan verməsi idi. Yaffe, personajın son versiyasını belə izah etmişdir: "[Kratos,] geyim baxımından Qədim Yunanıstanda özünü evdə tamamilə hiss edə bilməz. Mənə elə gəlir ki, o, oyunçuları oynaya biləcək bir personaj, kimki həqiqətən sadəcə, oyunçuya ağlını itirməyə və başlarındakı iyrənc fantaziyaları reallaşdırmaq üçün imkan verir, vermək olan daha böyük bir məqsədə çatır."
Kratosun ən gözədəyən xüsusiyyəti onun kül-ağ dərisidir. Personajın digər fərqləndirici xüsusiyyətlərinə sağ gözünün üstündə bir yaranın olması və sol gözündən başlayıb, bədəninin sol hissəsini dairələyib sol çiynində bitən böyük, qırmızı bir tatuirovkanın olmasıdır. Kratosun tatuirovkası ilk növbədə mavi rəngdə idi, lakin istehsalın mərhələlərində qırmıza rəngə çevrildi. Axırda, Kratosun sağ gözündəki yaranın uşaqlıqda Olimp Tanrısı olan Ares ilə olan toqquşmanın nəticəsində meydana gəlindiyi öyrənildi. Tatuirovka isə, oxşar doğum izlərinə sahib olan, ölü qardaşı Deymosa bir hörmət əlamətidir. Seriyanın gedişatı zamanı baş verən digər dəyişikliklərə Kratos Müharibə Tanrısı olduğu zaman ilahi zirehinin müvəqqəti əlavə edilməsi, Kratosun qarnında yara izi, Qızıl Post adlı bir epolet (God of War II-nin bütün hissəsi) kimi qabiliyyət artırıcı zirehlər və Hermesin Çəkmələri aiddir. Erkən God of War ssenarisinə görə, personajın boyu 6 ft-dir.
Kratosun görünüşü bonus oyunda dəyişdirilə bilər. Oyunun müəyyən çətinlik səviyyələrində və çağırış rejimində tamamlanması bonus kostyumların kilidini açır. Bir neçə kostyum PlayStation Store -da əvvəlcədən sifarişlər və digər məhsullar (Məsələn, personajın ilk eskizlərini ehtiva edən God of War III) üçün eksklüzivdir. Bir çox bonus kostyumları hekayə mövzusu ilə uyğun olsa da, "Afina" və "Müharibə Kartofu" qadın geyimləri kimi digər kostyumlar yumoristik və qəribədir. Oyun seriyasında istifadə edilə bilən cəmi 26 kostyum mövcuddur.
Anar Xəlilov
Anar Xəlilov — Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının üzvü, Sağlam İnkişaf və Maarifləndirmə İctimai Birliyinin sədri.
Həyat və yaradıcılığı
Anar Xəlilov 17 iyun 1977-ci ildə Şuşa şəhərində anadan olub. 1982–1993-cü illərdə 1 saylı Şuşa şəhər məktəbində oxumuşdur. 1993–1998-ci illərdə Azərbaycan Dövlət İqtisad Universitetini İstehsalın iqtisadiyyatı və idarə edilməsi ixtisası üzrə bitirmişdir. 1994–1998-ci illərdə Bakı Şəhər Təmir Tikinti Quraşdırma idarəsində müxtəlif vəzifələrdə çalışmışdır. 1998–1999-cu illərdə Moskva şəhərində kiçik biznes fəaliyyəti ilə məşğul olmuşdur.
2000–2001-ci illərdə Çexiya Respublikasının Bruno Texniki Universitetində MBA Proqramı üzrə magistratura təhsili almışdır. 2001-ci ildə Kiçik Həcmli Gəmilərin Dövlət Müfəttişliyində müfəttiş vəzifəsində çalışmışdır. 2002–2004-cü illərdə Azərbaycan Respublikası Dövlət Statistika Komitəsinin Şuşa Rayon Statistika İdarəsində aparıcı iqtisadçı və rəis müavini işləmişdir. 2008-ci ildən həmin müəssisənin rəisidir. 2005-ci ildə Azərbaycan Respublikasının Prezidenti yanında Dövlət İdarəçilik Akademiyasında dövlət gənclər siyasəti üzrə ixtisasartırma kurslarını bitirmişdir.
2008-ci ildə Azərbaycan Dövlət İqtisad Universitetinin MBA Proqramı üzrə magistraturasına daxil olmuş, 2010-cu ildə magistraturanı menecment ixtisası üzrə fərqlənmə diplomu ilə bitirmişdir. 2005-cı ildən Yeni Azərbaycan Partiyasının üzvüdür. 2006–2010-cu illərdə Yeni Azərbaycan Partiyası Şuşa rayon təşkilatı gənclər birliyinin sədri olmuşdur. 2005-ci ildə Şuşa rayonunda ictimai əsaslarla yaradılmış Sağlam İnkişaf və Maarifləndirmə İctimai Birliyinin sədridir. 40-a yaxın layihənin rəhbəri olmuşdur.
16 mart 2016-ci ildə Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası üzvlüyünə "Səhiyyə, sağlamlıq və ekologiya" qrupu üzrə seçkidə birinci yerə çıxmışdır. Azərbaycan Respublikası Prezidentinin 2016-cı il 20 aprel tarixli Sərəncamı ilə Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının üzvü təyin edilmişdir.
Müxtəlif xarici ölkələrdə 15-ə yaxın Beynəlxalq tədbirlərdə iştirak etmişdir. www.yknews.az saytının yaradıcısıdır. Sayt məcburi köçkün gənclərin Qarabağ müharibəsinə dair maarifləndirilməsinə xidmət edir.
Ailəsi
Ailəlidir, 2 övladı var.
Sənədli filmləri
Sənədli filmlərin ssenari müəlifi və yaradıcısı olmuşdur.
Təltifləri
Azərbaycan Respublikasının Prezidentinin 2019-cu il 27 may tarixli 1205 nömrəli Sərəncamı ilə "Azərbaycan Xalq Cümhuriyyətinin 100 illiyi (1918–2018) yubiley medalı ilə təltif edilmişdir. Fəaliyyəti ilə bağlı 30-a yaxın dövlət, özəl, ictimai qurumlar tərəfindən diplomlara layiq görülmüşdür.
Arşaq mahalı
Arşaq mahalı — Muğanın qədim bölgələrindən biri. Bu mahal bəzi ədəbiyyatda Ərşə adlanırdı. Vilgiclə qonşu olan bu mahal cənubdan Nüvədi kəndi, Aşağı Qarasu çayı, Kəngərli kəndi, qərbdən Savalan dağı, şərqdən Əlisu gədiyi, cənub-şərqdən Gədik və şimaldan Əlican kəndi ilə həmsərhəddir. Sahəsi dağlıq, torpağı isə gilli və daşlıdır. Arşaq-Qarasu çayının qolu, Güdül çayının aşağı axınında (Babək əl-Xürrəminin şəhəri Bəzzin yaxınlığında dağ [və kənd)
Adının anlamı
"Arşaq" sözünün etimologiyasına gəlincə bir çox tədqiqatçılar onun Çində Tanrı dağın ətəyində yaşamış türk Ağhun tayfalarından bir qolunun adı olduğunu qeyd edirlər və həmin tədqiqatçılara görə, "Arşaq" sözü – şak, sak tayfalarının yaşadığı ərazi mənasını bildirir. Şəki şəhərinin adı da bu tayfa ilə bağlıdır.
Tədqiqatçı alimlər, xüsusilə tanınmış türkoloq Mirəli Seyidov Arsağın və Arşaqın türk xalqlarına mənsub olmasını bildirmişdir.
Türk xalqlarının fəxri sayılan Arşağın tarixi şəxsiyyət, həm də dövlət başçısı, sərkərdə olması barədə çox az məlumat gəlib dövrümüzə çatmışdır. Roma tarixçisi Pompey Troq Makedoniyalı İskəndərin ölümündən sonrakı hadisələri şərh edərkən Arşaq barədə də bəzi mülahizələr söyləmişdir. O, 44 kitabdan ibarət olan "Filippin tarixi" əsərində yazmışdır: "O zaman naməlum mənşəli, lakin böyük şöhrətə malik Arşaq yaşamışdır".
Arşaq Makedoniyalı İskəndərin ölümündən sonra, yəni eradan əvvəl 323-cü ildən sonra siyasət aləminə çıxmış və tarixi mənbələrin verdiyi məlumata görə, böyük imperiya yaratmışdır. Bu gün Arşağın yer, şəxs adı kimi işlənməsi ətrafında müxtəlif mülahizələr irəli sürülür.
Araşdırmalar zamanı məlum olur ki, türkdilli xalqlarda Arşaq ən əvvəl şəxs adı kimi işlənmiş, müəyyən vaxtdan sonra isə onun mənsub olduğu sülalə və yaşadığı ərazi bu şəxsin, hökmdarın adını daşımışdır. "Arşaq" sözünün araşdırılması aydın göstərir ki, ar və saq tərkib hissələri türk sözüdür. "Arsaq" sözünün birinci hissəsi olan Ar – ər komponenti bütün türk dillərində igid, kişi mənasını daşıyır.
Türkdilli xalqların söz ehtiyatında şəxs, yer, qəbilə, çay adı bildirən Ar — ər tərkibli sözlər çoxdur. Bütün araşdırmalar bu sözün yalnız türkdilli xalqların doğma sözü olduğunu göstərir.
"Arşaq" sözünün ikinci tərkib hissəsi "şaq" komponenti isə tarixin bir sıra ictimai-siyasi hadisələrində böyük rol oynayan, nəhəng imperiyası olan şaq, şak qəbilə birləşməsinin adıdır. Bu söz "ar-ər"lə birləşərək "şaq igidi", "şaq insanı", "şaq kişisi" mənasını bildirir. "Arşaq" sözünü araşdıran türkoloq alim Mirəli Seyidov belə bir məntiqi nəticəyə gəlir ki, Arsaq-Arçaq-Arşaq nə vaxtsa türkdilli saq-şak qəbilə birləşməsinin üzvü olmuş, sonra öz adını sülaləsinə vermişdir.
Mahalın iqtisadiyyatı
Arşaqda kifayət qədər su olmadığından burada taxıl məhsulunun üçdə iki hissəsi dəmyə becərilirdi. Yazda və payızda baş verən güclü yağıntılar bol yem əldə edilməsinə imkan verir. Buna baxmayaraq, Ərdəbilin başqa mahallarına nisbətən burada maldarlıq az inkişaf etmişdi. Mahalın yayı çox quraqlıq keçir. Əhalinin başlıca peşəsi əkinçilik və bostançılıqdan ibarət idi. Arşaqda bostan meyvələri, xüsusilə onun yemişi və qarpızı öz şirinliyini ilə bütün xanlıqda şöhrət tapmışdı. Xanlıqlar dövründə ağır feodal istismarına məruz qalan Arşaq əhalisinin bir hissəsi mülkədar torpağını tərk etməyə, qonşu mahal və kəndlərdə qaçaq yaşamağa, qarətçilik, hesabına dolanmağa məcbur olurdu.
Ərdəbilin bir sıra mahallarında olduğu kimi, Arşaqda təkərli nəqliyyat üçün əlverişli yollar yox idi. Mahalı xanlığın mərkəzi ilə bağlayan və ayrı-ayrı kəndlər arasındakı yollar darısqal dağ cığırlarından ibarət idi. . Arşaq mahalının kəndlərində el-oba sənətkarlığı, xüsusi ilə palaz, cecim, xurcun və başqa bu kimi məmulatların toxunması geniş yayılmışdı. Burada bitki və onların köklərindən müxtəlif növlü boyalar hazırlanmışdı. Bu boyalarla boyanmış iplərə toxunan şeylərin rəngi həmişə sabit qalırdı. Arşaqda bir sıra adamlar tülkü ovu və onun dərisinin alveri hesabına dolanırdı. Buna görə də hər il burada çoxlu miqdarda əla cinsli tülkü dərisi Ərdəbil şəhərinə, oradan isə başqa yerlərə aparılırdı.
Mahalın mərkəzi 300 evli Talıbqışlağı kəndi idi. Qarasu çayı kənarında salınan bu yaşayış məntəqəsində kənd təsərrüfatının vəsaiti hazırlayan dükanlar, məscid və həftəbazarı var idi. Burada dulusculuq emalatxanası da fəaliyyət göstərirdi.
Mahalın kəndləri
Arşaq mahalına aşağıdakı kəndlər daxil idi: Talıbqışlağı, Pirəlvan, Qulubəyli, Lələli, Ağ qala, Rəzey, Kərəmşahlı, Rəhimbəyli, Şərifbəyli, Yuxarı Zülfəli, Çatqaya, Kimçqışlağı, Qoca bulağı (bəzi qaynaqlarda Xocabulağı), Ağdərə, Kolan dərə, Boyaçı, Fətibəyli, Bərk çay, Qaz, Yuxarı Qoşa, Aşağı Qoşa, Gəzmə.
Mahalın hakimləri
XIX yüzilin sonlarında Arşaq mahalı Lənkəran xanı Seyfülmülk Sultan Əhməd xanın idarəsi altında idi və o, bunun müqabilində həmin mahalın dövlət vergisinin bir qismini özünə götürürdü.
Lakin hökumət xandan narazı olduqda mahalın idarəsinin alıb başqasına tapşırmış və bir neçə müddətdəq sonra yenidən onun özünə qaytarmışdı.
Sultan Əhməd xan Arşaq mahalının dövlət vergisinin məhsulla verilən hissəsinin (160 xalvar) alırdı.
Seyfülmülk Sultan Əhməd xanın Arşaq mahallarına qonşu Ucarud, Vilkic və Astara mahallarında torpağı vardı.
Naxırçı (bürc)
thumb
Naxırçı (latınca, Bootes) — Göyün şimal yarımkürəsində bürc. Ən parlaq ulduzu Arkturdur. Azərbaycandan görünür.
Bakı Avrasiya Universiteti
Bakı Avrasiya Akademik Universiteti (BAAU) — Azərbaycanda fəaliyyət göstərən özəl ali təhsil müəssisəsi.
Tarixi
Bakı Avrasiya Universiteti 1992-ci il aprelin 30-da fəlsəfə elmləri doktoru, professor Nazim Ziyad oğlu Hüseynli tərəfindən Ali Diplomatiya Kolleci (ADK) adı ilə təsis edilmişdir.
Azərbaycan Respublikasının müstəqilliyini yeni bərpa etdiyi ilk dövrlərdə diplomatiya və beynəlxalq münasibətlər sahəsində peşəkar kadrlara kəskin tələbatın qarşılanması zərurətindən yaranmış təhsil müəssisəsinin əsas məqsədi çoxpilləli tədris prosesində xarici siyasət və beynəlxalq hüququn əsaslarına yiyələnmiş, respublikamızın xarici ölkələrdəki səfirlik və konsulluqlarında, digər təmsiledici strukturlarında və beynəlxalq təşkilatlarda fəaliyyət göstərmək potensialına malik mütəxəssislər, qərb və şərq dövlətləri üzrə ixtisaslaşmış diplomatlar, sinxron tərcüməçilər, jurnalist və hüquqşünaslar hazırlamaq, eləcə də diplomatiya sahəsində fəaliyyət göstərən kadrları təkmilləşdirmək və müvafiq istiqamətlər üzrə elmi-tədqiqat işləri aparmaq idi.
1992-ci ildən 1993-cü ilin mart ayına  qədər olan mərhələni Universitetin tarixində tələbə qəbuluna hazırlıq, eyni zamanda təhsil müəssisəsinin elmi-tədqiqat mərkəzi olaraq  geniş və səmərəli fəaliyyətin  qurulduğu dövr  kimi xarakterizə etmək olar. Təsadüfi deyil ki, məhz bu dövrdə təhsil müəssisəsində respublikamız üçün tamamilə yeni olan  sahələr: diplomatiya, xarici siyasət və Azərbaycanşünaslığa dair fundamental və tətbiqi problemlər araşdırılmış, müvafiq sahələr üzrə elmi nəşrlərin hazırlanması, həmçinin informasiya sisteminin təşkil istiqamətində mühüm işlər həyata keçirilmişdir.
Təhsil müəssisəsi Dövlət Ali Ekspert Komissiyasının 1993-cü il 13 mart tarixli 7/1 saylı qərarı ilə  dövlət qeydiyyatından keçmişdir. Həmin qərara əsasən Ali Diplomatiya Kollecinə "Beynəlxalq münasibətlər", "Diplomatiya", "İqtisadiyyat və idarəetmə", "Beynəlxalq hüquq", "Jurnalistika", "Beynəlxalq jurnalistika", "Dilşünaslıq", "Sinxron tərcümə", "İngilis dili tərcüməçiliyi", "Sosiologiya", "Politologiya" ixtisasları üzrə kadr hazırlığına icazə verilmiş və tələbə qəbulunun test üsulu ilə Tələbə Qəbulu Üzrə Dövlət Komissiyasının nəzarəti altında keçirilməsi tövsiyə edilmişdir.
Təhsil müəssisəsi Azərbaycan Respublikası Prezidentinin 24.09.1994-cü il tarixli 212 saylı fərmanı ilə yaradılmış DAEK-in rəyi əsasında Azərbaycan Respublikası Nazirlər Kabinetinin 21.02.1996-cı il tarixli 22 saylı qərarı ilə bakalavr pilləsində “Sinxron tərcümə”, “Diplomatiya” və “Beynəlxalq əlaqələr” ixtisasları üzrə kadr hazırlığı aparan qeyri-dövlət ali təhsil müəssisəsi kimi dövlət qeydiyyatına alınmışdır.
Təhsil müəssisəsi 2005-ci il 30 iyun tarixədək Ali Diplomatiya Kolleci adı ilə fəaliyyət göstərmişdir. Azərbaycan Respublikası Təhsil Nazirliyinin xüsusi rəyi əsasında Azərbaycan hökumətinin qərarı ilə təhsil müəssisəsinin adı 2005-ci il 30 iyun  tarixindən dəyişdirilərək Bakı Diplomatiya Universiteti adlandırılmışdır.
2006-cı il 26 may tarixindən etibarən təhsil müəssisəsinin adı yenidən dəyişdirilərək Bakı Avrasiya Universiteti adı altında dövlət qeydiyyatından keçmişdir. Hal-hazırda ali təhsil ocağı Bakı Avrasiya Universiteti kimi fəaliyyət göstərir.
Bakı Avrasiya Universitetinin fəaliyyətinə Azərbaycan Respublikası Təhsil Nazirinin 2007-ci il 04 iyul tarixli 822 nömrəli əmri ilə beş il müddətinə xüsusi razılıq (lisenziya) verilmiş, 2012-ci il 10 iyul tarixli 1298 nömrəli əmri ilə lisenziyanın qüvvədəolma müddəti  növbəti beş il müddətinə uzadılmışdır. 2017-ci il 31 may tarixindən Universitetə ali təhsil müəssisələri fəaliyyətini həyata keçirmək üçün müddətsiz xüsusi lisenziya verilmişdir.
Təhsil Nazirinin 23 aprel 2011-ci il tarixli 668 nömrəli  əmri ilə yaradılmış akkreditasiya komissiyasının rəyi əsasında 2011-ci il 30 sentyabr tarixli 1587 nömrəli əmrlə Univerisitet beş il müddətinə akkreditə olunmuşdur. 2018-ci il 20 iyul tarixindən Universitet növbəti müddət (2017-2022) üçün akkreditasiyadan keçirilmişdir.
Azərbaycan Respublikası Nazirlər Kabinetinin 1999-cu il 27 yanvar tarixli 24573 №-li razılıq məktubu əsasında Azərbaycan Respublikası Təhsil Nazirınin 1999-cu il 14 may tarixli 11/346 №-li əmri ilə Universitetdə magistratura yaradılmışdır.
2019/2020-ci tədris ilindən İtaliya Respublikasının Genuya Universiteti ilə birgə proqram əsasında “Turizmin iqtisadiyyatı” ixtisaslaşması üzrə ikili diplom layihəsi həyata keçirilir. Həmin tədris ilindən həmçinin MBA proqramı fəaliyyətə başlamışdır.
Azərbaycan Respublikası Nazirlər Kabinetinin 2013-cü il 19 iyul tarixli 188 saylı qərarı ilə Bakı Avrasiya Universitetində fəlsəfə doktoru proqramı üzrə doktorantura yaradılmışdır.
Xüsusi vurğulamaq lazımdır ki, bir sıra istiqamət və ixtisaslar üzrə  respublikamızda ilk dəfə olaraq kadr hazırlığının aparılması məhz Ali Diplomatiya Kollecinin adı ilə bağlıdır. Bu sırada beynəlxalq münasibətlər, beynəlxalq hüquq, beynəlxalq jurnalistika, beynəlxalq iqtisadi münasibətlər, sinxron tərcümə (ingilis, alman, fransız, ərəb, türk), regionşünaslıq (ABŞ və Kanada; Avropa ölkələri, Yaxın və Orta Şərq ölkələri, Uzaq Şərq ölkələri) kimi ixtisasları qeyd etmək olar.
Universitet hazırda 4 beynəlxalq təşkilatın üzvüdür, dünyanın 70-dən çox nüfuzlu təhsil ocağı, elm mərkəzləri ilə təcrübə, tələbə və müəllim mübadiləsi sahəsində əməkdaşlıq əlaqələrinə malikdir.
Bakı Avrasiya Universitetinin rektoru professor Nazim Ziyad oğlu Hüseynlidir. O, 1992-ci ildən Universitetin fəaliyyətinə rəhbərlik edir.
Regionşünaslıq və iqtisadiyyat
Fakültə təhsil müəsissəsinin fəaliyyətə başladığı vaxtdan yaradılmış, 2012-ci ilə qədər müxtəlif illərdə “Beynəlxalq münasibətlər”, “Tətbiqi elmlər və iqtisadiyyat” adı ilə fəaliyyət göstərmişdir. 2012-ci ildən “Regionşünaslıq və iqtisadiyyat” adı ilə fəaliyyət göstərir.
Fakültədə ali təhsilin bakalavriat, magistratura və doktorantura səviyyələrində kadr hazırlığı aparılır.
Təhsil əyani, qiyabi təhsilalma formaları və dissertantura üzrə həyata keçirilir.
Sportinq Futbol Akademiyası
"Sportinq" futbol akademiyası (Academia Sporting) — "Sportinq" (Lissabon) FK-ya aid təlim mərkəzi. Lissabon yaxınlığındakı Alkoşeti qəsəbəsində yerləşir.
Bakı Avrasiya Universiteti
Regionşünaslıq və iqtisadiyyat
Fakültənin kafedraları. Fakültənin tərkibində 3 kafedra fəaliyyət göstərir: “Humanitar fənlər və regionşünaslıq”, “İqtisadiyyat və idarəetmə” və “Riyaziyyat və İKT” kafedrası
Sportinq Futbol Akademiyası
Bu akademiyanın tikintisinə 1999-cu ildə start verilib və 2002-ci ildə başa çatıb. Ancaq "Sportinq"in akademiyası Alkoşetidəki bazadan öncə də fəaliyyət göstərib. Klub Kriştiano Ronaldo, Luiş Fiqu kimi istedadları dünya futboluna bəxş edəndə, Alkoşetidəki baza hələ tikilməmişdi.
Bakı Avrasiya Universiteti
Regionşünaslıq və iqtisadiyyat
Fakultənin nəzdində beynəlxalq münasibətlər, regionşünaslıq, informasiya texnologiyaları, iqtisadiyyat ixtisasları üzrə lobaratoriyalar fəaliyyət göstərir.
Sportinq Futbol Akademiyası
Bu bazanın tikilməsiylə birlikdə isə daha çox oyunçunun yetişdirilməsinə şərait yarandı. Akademiyanın ərazisi 250 min kv. metrdir. Burada möhtəşəm təlim-məşq bazası, 4-ü təbii, 3-ü süni örtüklü olmaqla 7 meydança mövcuddur. Akademiyanın ərazisində uşaqların qalması üçün hər cür şərait vardır. Buradan bir saatlıq yoldan artıq məsafədə yaşayan uşaqlar məhz akademiyada qalırlar.
Akademiya iki hissədən ibarətdir: gənclər və peşəkarlar üçün. Hər iki hissədə tibbi mərkəz, idman zalı, cakkuzi və yataq otaqları var. Gənclər üçün olan hissədə isə əlavə olaraq, dərs keçmək üçün otaqlar və qapıçıların məşq etməsi üçün xüsusi meydança da var. AÇ-2004 zamanı Portuqaliya millisi məhz bu akademiyada məskunlaşmışdı.
Akademiyanın skautları bura yeni oyunçular cəlb etmək üçün daim axtarışdadılar. Bu axtarışlar əsasən, Portuqaliyanı əhatə edir. Akademiyada 100-ə yaxın skaut çalışır. Onlar 7 yaş və yaşı yuxarı olan istedadları kəşf edib, akademiyaya cəlb etmək üçün daim axtarışda olurlar. İstedadlar akademiyaya daxil edildikdən sonra "Sportinq"in əsas komandası üçün yetişdirilirlər. Məhz akademiyanın həyata keçirdiyi layihə nəticəsində Portuqaliyada 6 minə yaxın uşaq futbolun sirlərinə yiyələnir.
Akademiyada hər yaş qrupu üçün fərqli məşq sistemindən istifadə edilir. 7-13 yaş aralığında olan uşaqlara əsasən, futbolun ilkin elementləri öyrədilir. Onlar futbolun ilkin prinsipləriylə tanış olur, texniki qabiliyyətin artırılmasıyla bağlı məşqlər keçir, oyun tərzi və fiziki hazırlığın qaydaya salınması təmin edilir. Bütün bu təlimlər uşaqlara əyləncəli yolla aşılanır. Yəni uşaqlar bu təlimləri keçərkən, həm də, bu oyundan zövq alır, futbola qarşı sevgisi bir az da artır. Bütün bu təlimlər növbəti mərhələ üçün keçid rolunu oynayır.
Bakı Avrasiya Universiteti
Filologiya
Filologiya fakültəsi 2001-ci ildə yaradılmışdır. Fakültə  2012-ci ilə qədər “Filologiya və jurnalistika”, “Humanitar və tətbiqi elmlər”  adı ilə fəaliyyət göstərmişdir. 2012-ci ildən “Filologiya” fakültəsi    adı   ilə fəaliyyət göstərir.
Sportinq Futbol Akademiyası
Son mərhələyə isə oyunçuların psixoloji cəhətdən tam hazır vəziyyətə gətirilməsi, fiziki hazırlığın mükəmməl həddə çatdırılması və oyunçuların əsl peşəkar kimi formalaşdırılması daxildi.
Bakı Avrasiya Universiteti
Filologiya
Fakültədə ali təhsilin bakalavriat, magistratura və doktorantura səviyyəsində kadr hazırlığı aparılır.
Sportinq Futbol Akademiyası
Akademiya təkcə milli komadalar üçün oyunçu yetişdirmir, yetişdirdiyi oyunçulardan həm də yaxşı qazanır. Məsələn, "Mançester Yunayted" klubu 2003-cü ildə "Sportinq"in yetirməsi Kriştiano Ronaldonun transferi üçün bu kluba 17,5 milyon avro haqq ödəmişdi. Klub digər yetirmələrinə görə Kriştianonun transferində olduğu kimi çox qazanmasa da, hər halda, bu oyunçuların transferinə görə ildə bir neçə milyon avro irəli düşür. Üstəlik, həmin oyunçuların yeni klublarından başqa komandalara transferi zamanı da, həmin futbolçunun yetişməsində əsas pay sahibi kimi "Sportinq" müəyyən pay alır.
Bakı Avrasiya Universiteti
Filologiya
Təhsil əyani, qiyabi təhsilalma formaları və dissertantura üzrə həyata keçirilir.
Sportinq Futbol Akademiyası
"Sportinq"in futbol akademiyası 2016-cı ildə Fransada təşkil edilən Avropa çempionatından sonra bir az da diqqət mərkəzinə düşmüşdür. Belə ki, AÇ-2016-nı qalib kimi başa vuran Portuqaliya millisinin üzvlərinin əksəriyyəti məhz bu futbol akademiyasının yetirməsi idi. Final qarşılaşmasında Portuqaliya yığmasının heyətində meydana çıxan 14 futbolçudan 10-u "Sportinq"in futbol akademiyasında təhsil almışdır.
İSO 9001
"Sportinq"in futbol akademiyası fəaliyyətinə görə, beynəlxalq İSO 9001 sertifikatına layiq görülüb.
Bakı Avrasiya Universiteti
Filologiya
Fakültənin tərkibində 3 kafedra fəaliyyət göstərir: “Ümumi filologiya” kafedrası, “Tərcümə” kafedrası, “Xarici dil və ədəbiyyat” kafedrası
Kafedralar
Kafedralar aşağıdakı vəzifələri həyata keçirir:
Nasos (bürc)
Nasos (latınca: Antlia) göyün cənub yarımkürəsində bürc. Ən parlaq ulduzu 4-cü vizual ulduz ölçülüdür. Azərbaycandan görünür.
Bakı Avrasiya Universiteti
Humanitar fənlər və regionşünaslıq
“Humanitar fənlər və regionşünaslıq” kafedrası Bakı Avrasiya Universitetinin təsis edildiyi ilk vaxtlardan yaradılıb və müxtəlif illərdə fərqli adlar altında fəaliyyət göstərib. 04.07.2011-ci il tarixində “Regionşünaslıq və humanitar fənlər” kafedrasının bazasının əsasında “Regionşünaslıq və iqtisadiyyat” kafedrası yaradılmış, 26.07.2011-ci il tarixindən “Regionşünaslıq və tətbiqi elmlər” kafedrası adlandırılmışdır. 09.09.2013-cü il tarixində “Regionşünaslıq və tətbiqi elmlər” kafedrasının bazası əsasında “Regionşünaslıq” kafedrası yaradılmışdır. 03.06.2015-ci il tarixindən “Regionşünaslıq” kafedrası “Humanitar fənlər və regionşünaslıq” kafedrası adlanır. “Regionşünaslıq və iqtisadiyyat” fakültəsinin tərkibinə daxildir.
“Humanitar fənlər və regionşünaslıq” kafedrası Bakı Avrasiya Universitetinin əsas tədris-elmi struktur vahidi olmaqla tədris, tədris-metodiki, təşkilati-metodiki, elmi-tədqiqat fəaliyyəti həyata keçirir,  “Regionşünaslıq və iqtisadiyyat” fakültəsinin “Regionşünaslıq (regionlar üzrə)”, “Beynəlxalq münasibətlər” və “Sosial iş” ixtisasları üzrə buraxılış kafedrasıdır.
Kafedra öz fəaliyyətini Azərbaycan Respublikası Konstitusiyası, “Təhsil haqqında” Azərbaycan Respublikasının Qanunu, diğər qanunvericilik aktları, Azərbaycan Respublikası Nazirlər Kabinetinin və  Təhsil Nazirliyinin müəyyənləşdirdiyi normativ hüquqi aktlar, Universitetin Nizamnaməsi, Universitet Elmi Şurasının qərarı və rektorun əmr və sərəncamları əsasında qurur.
Kafedranın professor-müəllim heyəti tərəfindən ali təhsil pilləsinin bakalavriat, magistratura və doktorantura səviyyələri  üzrə fənlərin tədrisi həyata keçirilir.
Kafedra fəlsəfə doktoru proqramı üzrə doktoranturada “Siyasi elmlər” elm sahəsi üzrə doktorantura və dissertantura yolu ilə yüksək ixtisaslı elmi-pedaqoji kadr hazırlığını həyata keçirir. Kafedranın müvafiq elm sahəsi üzrə elmi potensialının rəhbərliyi ilə doktorant və dissertantlar tərəfindən siyasi elmlərin ən müasir və aktual problemləri üzrə elmi araşdırmalar aparılır, onların fəlsəfə doktoru elmi dərəcəsi almaq üçün müəyyənləşdirilmiş dissertasiya mövzuları fundamental və tətbiq elmi tədqiqatları əhatə etməklə kafedranın elmi-tədqiqat işinin planına daxil edilir.
Kafedrada siyasi elmlərin müxtəlif problemləri üzrə elmi-tədqiqat işlərinin aparılması, dərslik, proqram və müxtəlif tədris vəsaitlərinin hazırlanması istiqamətində də işlər görülür. Eyni zamanda elmi seminar və müzakirələrin, simpozium və konfransların təşkili, tələbələrin tədqiqat işlərinə cəlb edilməsi əsas istiqamətlərdəndir.
Kafedranın professor-müəllim heyəti beynəlxalq və respublika səviyyəli simpozium və konfranslarda mütəmadi olaraq təmsil olunurlar.
Kafedrada beynəlxalq əlaqələr istiqamətində mühüm işlər görülür. Universitetin müxtəlif xarici ölkə ali təhsil müəssisələri ilə bağladığı beynəlxalq əməkdaşlıq proqramlarından müəllim və tələbə heyəti səmərəli istifadə edir.
Kafedranın 40 nəfərə yaxın əməkdaşı var. Kafedraya tarix üzrə fəlsəfə doktoru dosent Aybəniz Vilayət qızı Rüstəmova tərəfindən rəhbərlik edilir.
İqtisadiyyat və idarəetmə
“İqtisadiyyat və idarəetmə” kafedrası rektorun 09.09.2013-cü il tarixli K076-12/51 nömrəli əmri ilə “Riyaziyyat və iqtisadiyyat” kafedrası kimi yaradılmışdır. Strukturunda dəyişikliklərlə əlaqədar 2014/2015-ci tədris ilindən “İqtisadiyyat və riyaziyyat” kafedrası adlandırılmışdır. 2021/2022-ci tədris ilindən etibarən illik dərs yükünün həcminin artması ilə əlaqədar kafedra idarəetməsinin optimallaşdırılması məqsədilə Bakı Avrasiya Universitetinin Elmi Şurasının 24.09.2021-ci il tarixli qərarı (protokol № EŞ01-08/21) əsasında rektorun 27.09.2021-ci il tarixli K135-01/21 nömrəli əmri ilə riyazi, təbiət, texniki fənlər və kompüter, informasiya texnologiyaları ixtisas sahəsinə aid bütün ixtisas fənləri kafedranın tərkibindən çıxarılaraq bu bazada yeni yaradılmış “Riyaziyyat və İKT” kafedrasına verilmişdir. Struktur dəyişikliyi ilə əlaqədar olaraq kafedranın adı həmin tarixdən dəyişdirilərək “İqtisadiyyat və idarəetmə” kafedrası adlandırılmışdır. “Regionşünaslıq və iqtisadiyyat” fakültəsinin tərkibinə daxildir.
Kafedra Bakı Avrasiya Universitetinin əsas tədris-elmi struktur vahidi olmaqla tədris, tədris-metodiki, təşkilati-metodiki, elmi-tədqiqat fəaliyyətini həyata keçirir, “Regionşünaslıq və iqtisadiyyat” fakültəsinin “İqtisadiyyat”, “Maliyyə”, “Mühasibat”, “Dövlət və bələdiyyə idarəetməsi”, ”Biznesin idarə edilməsi”, “Turizm işinin təşkili”,”Marketinq”, “Kommersiya” ixtisasları üzrə buraxılış kafedrasıdır.
Kafedra öz fəaliyyətini Azərbaycan Respublikası Konstitusiyası, “Təhsil haqqında” Azərbaycan Respublikasının Qanunu, diğər qanunvericilik aktları, Azərbaycan Respublikası Nazirlər Kabinetinin və  Təhsil Nazirliyinin müəyyənləşdirdiyi normativ hüquqi aktlar, Universitetin Nizamnaməsi, Universitet Elmi Şurasının qərarı və rektorun əmr və sərəncamları əsasında qurur.
Kafedranın professor-müəllim heyəti tərəfindən ali təhsil pilləsinin bakalavriat, magistratura və doktorantura səviyyələri  üzrə fənlərin tədrisi həyata keçirilir.
Kafedra fəlsəfə doktoru proqramı üzrə doktoranturada “İqtisad elmləri” elm sahəsi üzrə doktorantura və dissertantura yolu ulə yüksək ixtisaslı elmi-pedaqoji kadr hazırlığını həyata keçirir. Kafedranın müvafiq elm sahəsi üzrə elmi potensialının rəhbərliyi ilə doktorant və dissertantlar tərəfindən iqtisad elminin ən müasir və aktual problemləri üzrə elmi araşdırmalar aparılır, onların fəlsəfə doktoru elmi dərəcəsi almaq üçün müəyyənləşdirilmiş dissertasiya mövzuları fundamental və tətbiq elmi tədqiqatları əhatə etməklə kafedranın elmi-tədqiqat işinin planına daxil edilir.
Kafedrada iqtisad elmlərinin problemləri üzrə elmi-tədqiqat işlərinin aparılması, dərslik, proqram və müxtəlif tədris vəsaitlərinin hazırlanması istiqamətində də işlər görülür. Eyni zamanda elmi seminar və müzakirələrin, simpozium və konfransların təşkili, tələbələrin tədqiqat işlərinə cəlb edilməsi əsas istiqamətlərdəndir.
Kafedranın professor-müəllim heyəti beynəlxalq və respublika səviyyəli simpozium və konfranslarda mütəmadi olaraq təmsil olunurlar.
Kafedrada beynəlxalq əlaqələr istiqamətində mühüm işlər görülür. Universitetin müxtəlif xarici ölkə ali təhsil müəssisələri ilə bağladığı beynəlxalq əməkdaşlıq proqramlarından müəllim və tələbə heyəti səmərəli istifadə edir.
Kafedranın 47 nəfərə yaxın əməkdaşı var. Kafedraya iqtisad üzrə fəlsəfə doktoru Aslanova İlhamə Eybulla qızı tərəfindən rəhbərlik edilir.
Riyaziyyat və İKT
“Riyaziyyat və informasiya-kommunikasiya texnologiyaları (İKT)” kafedrası Bakı Avrasiya Universitetinin Elmi Şurasının 24.09.2021-ci il tarixli qərarı (protokol № EŞ01-08/21) əsasında rektorun 27.09.2021-ci il tarixli K135-01/21 nömrəli əmri ilə yaradılmışdır. “Regionşünaslıq və iqtisadiyyat” fakültəsinin tərkibinə daxildir.
Kafedra Bakı Avrasiya Universitetinin əsas tədris-elmi struktur vahidi olmaqla tədris, tədris-metodiki, təşkilati-metodiki, elmi-tədqiqat fəaliyyətini həyata keçirir, “Regionşünaslıq və iqtisadiyyat” fakültəsinin “İnformasiya texnologiyaları” ixtisası üzrə buraxılış kafedrasıdır.
Kafedra öz fəaliyyətini Azərbaycan Respublikası Konstitusiyası, “Təhsil haqqında” Azərbaycan Respublikasının Qanunu, diğər qanunvericilik aktları, Azərbaycan Respublikası Nazirlər Kabinetinin və  Təhsil Nazirliyinin müəyyənləşdirdiyi normativ hüquqi aktlar, Universitetin Nizamnaməsi, Universitet Elmi Şurasının qərarı və rektorun əmr və sərəncamları əsasında qurur.
Kafedranın professor-müəllim heyəti tərəfindən ali təhsil pilləsinin bakalavriat və magistratura səviyyələri  üzrə fənlərin tədrisi həyata keçirilir. Kafedrada riyazi, təbiət, texniki fənlər və kompüter, informasiya texnologiyaları ixtisas sahəsinə aid bütün ixtisas fənləri tədris olunur.
Beynəlmiləl Döyüşçülərin İşləri üzrə Komitə
Komitənin məqsəd və vəzifələri
Komitənin Əsasnaməsinə görə əsas fəaliyyət istiqamətləri:
Bakı Avrasiya Universiteti
Riyaziyyat və İKT
Kafedrada elmi-tədqiqat işlərinin aparılması, dərslik, proqram və müxtəlif tədris vəsaitlərinin hazırlanması istiqamətində də işlər görülür. Eyni zamanda elmi seminar və müzakirələrin, simpozium və konfransların təşkili, tələbələrin tədqiqat işlərinə cəlb edilməsi əsas istiqamətlərdəndir.
Kafedranın professor-müəllim heyəti beynəlxalq və respublika səviyyəli simpozium və konfranslarda mütəmadi olaraq təmsil olunurlar.
Kafedrada beynəlxalq əlaqələr istiqamətində mühüm işlər görülür. Universitetin müxtəlif xarici ölkə ali təhsil müəssisələri ilə bağladığı beynəlxalq əməkdaşlıq proqramlarından müəllim və tələbə heyəti səmərəli istifadə edir.
Kafedranın 16 nəfərə yaxın əməkdaşı var. Kafedraya fizika üzrə fəlsəfə doktoru, dosent Quliyeva Svetlana İbrahim qızı tərəfindən rəhbərlik edilir.
Ümumi filologiya
Kafedra 2001-ci ildə “Humanitar fənlər və jurnalistika” kafedrası adı ilə yaradılmış, 2013-cü ilə qədər “Filologiya və jurnalistika” kafedrası adı ilə fəaliyyət göstərmişdir. 2013-cü ildə  “Nəzəri dilçilik” və “Filologiya və jurnalistika” kafedraları bazasında “Türk xalqlarının dili və ədəbiyyatı” bölümü kimi yenidən formalaşdırılmışdır. 03 iyun 2015-ci ildən kafedranın adı dəyişdirilərək “Türk və xarici ölkə filologiyası” adlandırılmışdır. Kafedra 2018-ci ildən “Ümumi filologiya” adı ilə fəaliyyət göstərir.
Kafedra Bakı Avrasiya Universitetinin əsas tədris-elmi struktur vahidi olmaqla tədris, tədris-metodiki, təşkilati-metodiki, elmi-tədqiqat fəaliyyətini həyata keçirir, “Filologiya” fakültəsinin “Filologiya (Azərbaycan dili və ədəbiyyatı; türk dili və ədəbiyyatı) ixtisası üzrə buraxılış kafedrasıdır.
Kafedra öz fəaliyyətini Azərbaycan Respublikası Konstitusiyası, “Təhsil haqqında” Azərbaycan Respublikasının Qanunu, diğər qanunvericilik aktları, Azərbaycan Respublikası Nazirlər Kabinetinin və  Təhsil Nazirliyinin müəyyənləşdirdiyi normativ hüquqi aktlar, Universitetin Nizamnaməsi, Universitet Elmi Şurasının qərarı və rektorun əmr və sərəncamları əsasında qurur.
Kafedranın professor-müəllim heyəti tərəfindən ali təhsil pilləsinin bakalavriat, magistratura və doktorantura səviyyələri  üzrə fənlərin tədrisi həyata keçirilir.
“Filologiya” ixtisasının bakalavriat səviyyəsində təhsil alan tələbələrə müasir Azərbaycan və türk dillərinin bölmələri, ümumi və nəzəri dilçilik fənləri  geniş şəkildə öyrədilməklə yanaşı, praktik dil vərdişləri də aşılanır, Azərbaycan, Türkiyə və dünya ədəbiyyatı  xronoloji qaydada tədris edilir, tələbələr müxtəlif dövrlərdə yaşamış yazıçı və şairlərin həyat və yaradıcılığı ilə tanış edilir, ədəbi əsərlər üzərində sərbəst işlər aparilmaqla fənlər daha dərindən mənimsədilir.
Kafedra professor-müəllim heyəti tərəfindən ali təhsilin bakalavriat səviyyəsində kadr hazırlığı aparılan digər ixtisaslarda “Azərbaycan dili” və “Azərbaycan dili və nitq mədəniyyəti” fənləri tədris olunur.
“Filologiya” ixtisasının magistratura səviyyəsində təhsil alan magistrantlara dil və ədəbiyyatın müxtəlif problemləri ətraflı şəkildə öyrədilir. Eyni zamanda kafedranın professor-müəllim heyəti tərəfindən magistrantlara araşdırma aparmaq, öyrənmək, təhlil və tətbiq etmək, elmi mətn hazırlamaq bacarıqları da aşılanır.
Kafedrada türk və xarici ölkə filologiyasının müxtəlif problemləri üzrə elmi-tədqiqat işlərinin aparılması, dərslik, proqram və müxtəlif tədris vəsaitlərinin hazırlanması istiqamətində də işlər görülür. Eyni zamanda elmi seminar və müzakirələrin, simpozium və konfransların təşkili, tələbələrin tədqiqat işlərinə cəlb edilməsi əsas istiqamətlərdəndir.
Kafedranın professor-müəllim heyəti beynəlxalq və respublika səviyyəli simpozium və konfranslarda mütəmadi olaraq təmsil olunurlar.
Kafedranın 36 nəfər yaxın əməkdaşı var. Kafedranın müdiri filologiya elmləri namizədi Elmira Məmmədova-Kekeç Fikrət qızıdır.
Xarici dil və ədəbiyyat
Kafedra rektorun 23.06.2017-ci il tarixli T046-01/21 nömrəli əmri ilə 2017-ci ildə “Xarici dillər” kafedrası kimi yaradılmışdır, 2018-ci ildə struktur dəyişikliklərinə uyğun olaraq “Xarici dil və ədəbiyyat” kafedrası adı ilə fəaliyyət göstərir. Kafedra “Filologiya” fakültəsinin tərkibinə daxildir.
Kafedra Bakı Avrasiya Universitetinin əsas tədris-elmi struktur vahidi olmaqla tədris, tədris-metodiki, təşkilati-metodiki, elmi-tədqiqat fəaliyyətini həyata keçirir, “Filologiya” fakültəsinin “Filologiya (ingilis dili və ədəbiyyatı)” ixtisası üzrə buraxılış kafedrasıdır.
Kafedranın professor-müəllim heyəti tərəfindən ali təhsil pilləsinin bakalavriat və magistratura səviyyələri  üzrə fənlərin tədrisi həyata keçirilir. Tələbələrə ixtisasın dili müasir interaktiv metodlardan istifadə, qabaqcıl təcrübənin öyrənilməsi və səmərəli şəkildə tətbiqi yolu ilə nəzəri və praktik cəhətdən dərindən öyrədilməklə yanaşı, öyrənilən xarici dildə şifahi və yazılı kommunikasiya bacarıqları aşılanır. Kafedra həmçinin digər ixtisaslarda “Xarici dil”,  “II xarici dil” fənlərinin tədrisini həyata keçirir.
Kafedranın professor-müəllim heyəti beynəlxalq və respublika səviyyəli simpozium və konfranslarda mütəmadi olaraq təmsil olunurlar.
Kafedrada beynəlxalq əlaqələr istiqamətində mühüm işlər görülür. Universitetin müxtəlif xarici ölkə ali təhsil müəssisələri ilə bağladığı beynəlxalq əməkdaşlıq proqramlarından müəllim və tələbə heyəti səmərəli istifadə edir.
Hazırda kafedranın müdiri filologiya elmləri namizədi, dosent Yusifxanova Nərgiz Əli qızıdır. O, kafedra yarandığı vaxtdan kafedreya rəhbərliyi həyata keçirir.
Echinops sulaimanii
— fəsiləsinin  cinsinə aid biki növü.